钦定古今图书集成/历象汇编/乾象典/第051卷 > 天船
## 钦定古今图书集成/历象汇编/乾象典/第051卷 > 天船

按：《星经》阙，《史记天官书》《汉书天文志》俱不载。

按《晋书天文志》：“大陵北九星曰天船，一曰舟星，所以
济不通也。”

按《隋书天文志》：“天船九星，在大陵北，居河中，一曰舟
星，主度，所以济不通也，亦主水旱。”

按《宋史天文志》：“天船九星，在大陵北河之中，天之船
也，主通济利涉。”

按《观象玩占》：“天船九星，在大陵北河中，一曰舟星，一
曰天更，主济渡，又主水旱，常居汉中，天将军兵船也。”